EHEÄ ‑Yhteisiä ratkaisuja vaikuttavaan ehkäisevään päihdetyöhön Pohjois-Karjalassa

Hankeaika

1.1.2024–30.9.2025

Keskeinen sisältö

Hankkeessa kehitetään hyvinvointialueen ja kuntien yhdyspinnoilla päihde- ja pelikasvatuksen kokonaisuutta, päihteiden ja pelaamisen puheeksiottoa sekä tupakka- ja nikotiinituotteiden lopettamisen tukea. Hanke tuo ammattilaisten käyttöön toimintamalleja ja käytänteitä, jotka selkiyttävät ehkäisevää päihdetyötä laadukkaampaan ja suunnitelmallisempaan suuntaan.

Hankkeen yhtenä tavoitteena on luoda Pohjois-Karjalaan päihde- ja pelikasvatuksen toimintamalli, joka luo ehkäisevän päihdetyön jatkuvuutta varhaiskasvatuksesta toiselle asteelle. Toisena tavoitteena on ottaa käyttöön päihteiden, nikotiinituotteiden sekä pelaamisen puheeksioton ja palveluihin ohjautumisen toimintamalli kunnissa. Kolmantena tavoitteena on kehittää tupakka- ja nikotiinituotteiden lopettamisen tuen palveluja. Hankkeen kohderyhminä ovat esiopetuksen ja oppilaitosten henkilöstö ja opiskeluhuolto, kunnan palvelujen henkilöstö sekä hyvinvointialueen työntekijöitä neuvoloissa, koulu- ja opiskeluterveydenhuollossa sekä työttömien palveluissa. Välillisesti hankkeessa tavoitetaan eri ikäisiä Pohjois-Karjalan asukkaita.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

projektipäällikkö Ellinoora Ojala

Hankkeen kustannusarvio

391 525 €, josta Siun soten omarahoitusosuus on 40 000 euroa, terveyden edistämisen määrärahan osuus 341 000 euroa ja muun rahoituksen osuus 10 525 €.

Muut hankkeeseen osallistujat

Pohjois-Karjalan kansanterveyden keskus ja Pohjois-Karjalan Syöpäyhdistys.

Rahoittaja

Sosiaali- ja terveysministeriö, STM (terveyden edistämisen määräraha)

Artikkeli EHEÄ ‑Yhteisiä ratkaisuja vaikuttavaan ehkäisevään päihdetyöhön Pohjois-Karjalassa julkaistiin ensimmäisen kerran Siun sote.