Yhdessä tehden – Tukea, tekoja ja hyvinvointia

Hankeaika

1.9.2023–29.8.2025

Keskeinen sisältö

Suomessa lasketaan olevan jopa 900 000 köyhyys- ja syrjäytymisriskissä elävää ihmistä. Monilla heistä on taustalla pitkään jatkunutta työttömyyttä tai jopa työelämän ulkopuolelle ajautumista. Nämä ihmiset sinnittelevät arkeaan avustusten varassa sekä kipuilevat riittämättömän toimeentulonsa sekä henkisen ja fyysisen jaksamisensa kanssa. Korona-pandemia sekä monet muut sosio-ekonomiset huono-osaisuuden ilmiöt ja niiden kerrannaisvaikutukset ovat entisestään vaikeuttaneet näiden ihmisten mahdollisuuksia selvitä ja pärjätä arjessa. Taloudellisten ongelmien ohella keskeisiä tunnistettuja haasteita kohderyhmässä ovat erilaiset päihde- ja mielenterveys- sekä riippuvuusongelmat, arjen- ja elämisen taitojen puutteet sekä monenlainen ulkopuolisuus yhteiskunnan eri osa-alueilta, kuten sosiaalisista suhteista ja työelämästä.

Hankkeen tavoitteet:

Hankkeen aikana jaetaan 75 000 maksukorttia (a 40e) kaikkein heikoimmassa asemassa oleville. Siun sote välittää järjestöille 4650 kpl maksukortteja.

Toiminta tavoittaa hankkeen aikana 130 000 ihmistä.

Liitännäistoimiin osallistuu noin 30 % kaikista maksukortin saaneista henkilöistä.

Toimintaan osallistuvien henkilöiden elämänhallinta- ja taloustaidot paranevat.

Toimintaan osallistuvat kokevat pärjäävänsä arjessa paremmin.

Toimintaan osallistuneiden tietoisuus ja ymmärrys yhteiskunnan eri palveluista ja etuuksista sekä järjestöjen tuen muodoista ja toiminnoista lisääntyy.

Toimintaan osallistuneet ymmärtävät terveellisen ruoan merkityksen hyvinvoinnilleen.

Hankkeen hallinnoijina Kirkkopalvelut ry ja kumppanina Pohjois-Karjalan hyvinvointialue – Siun sote mahdollistavat toimijoina maksukorttien jakamisen asiakkaille yhteistyössä noin 200 paikallisen kumppanin (ev.lut. seurakunnat, jäsenyhteisöt sekä paikalliset järjestöt) kautta.

Hankkeen hallinnoija

Kirkkopalvelut ry

Yhteyshenkilö

Hankepäällikkö Ulla Tiainen

Hankkeen kustannusarvio

Hankkeen kustannusarvio on yhteensä 3 632 450 €, josta Siun soten osuus on 212 450 €.

Muut hankkeeseen osallistujat

Pohjois-Karjalan hyvinvointialue – Siun sote

Rahoittaja

Euroopan sosiaalirahasto plus (ESR+)

Artikkeli Yhdessä tehden – Tukea, tekoja ja hyvinvointia julkaistiin ensimmäisen kerran Siun sote.